Anne Grete Eriksen

**Anne Grete Eriksen** (født 28. desember 1953) er en norsk danser, koreograf og pedagog. Hun er utdannet pedagog og dansekunstner fra pedagoglinjen ved Den Norske Operas Ballettskole (1972 – 1974) og Dartington College of Arts i England (1974–1976), og i koreografi på Laban Centre for Movement and Dance i London (1976–1977).

Eriksen ble ansatt ved Statens balletthøgskole (nå Kunsthøgskolen i Oslo – avdeling Dans) i 1980. Hun ledet koreografiutdannelsen fra 1986, og da utdannelsen ble endret til master i koreografi i 2003, fortsatte hun som programansvarlig. Samme år ble hun utnevnt til professor i koreografi ved samme sted.

I 1978 etablerte hun, sammen med danser og koreograf Leif Hernes, dansekompaniet Dansdesign. De skapte en rekke helaftens koreografiske verk sammen, både egeninitierte og bestillingsverk. Danseproduksjonene ble gjennom årene presentert i inn- og utland, på moderne kunst- og musikkscener og festivaler i USA, Japan, Frankrike, Finland, Tyskland, England, Skottland og Irland. Anne Grete Eriksen og Leif Hernes var ledende koreografer for åpnings- og avslutningsseremonien under OL på Lillehammer i 1994.

## Sentrale koreografiske arbeider
* 1978: A Cosmic Joke
* 1980: Tempus Fugit
* 1985: Easy to love
* 1987: Trippin' the Light
* 1988: Dance to be Murdered by
* 1989: Fortvil ikke/Couvade
* 1991: Love's Loneliness
* 1992: Tempelsøvn
* 1994: Åpnings- og avslutningsseremoniene for de Olympiske leker i Lillehammer
* 1994: Den som har ryggen bak
* 1995: Kommer Torden og rødt Lys
* 1996: Virtual Winter
* 1997: Tiden bygger byen (bestillingsverk fra Trondheim Symfoniorkester og Trondheim 1000-år)
* 2000: Renverser l'espace
* 2001: Den Vesle Vampyren
* 2002: Ad Quadratum (bestillingsverk fra Carte Blanche Dansekompani)
* 2002: TreMødre
* 2002: Kroppens Dokument (bestillingsverk fra Kr. sund Kirke Kunst Kultur Festivalen)
* 2002: Ubudne Gester (Parkteatret i Oslo)
* 2006: Schreibstück (Oslo, Wien, Dublin)
* 2006 – 2007: Vesle Einsteins Juleønske (Carte Blanche Danseteater)
* 2006: JUV / Peer Gynt Stemnet - 2007–2008
* 2008: Mot Himlaleite! (Stavanger)
* 2010: Dockplats (Skånes Dansteater, Malmø)
* 2010: La Boheme (Den Nye Opera, Bergen)

## Sentrale «Dans for Kamera»-produksjoner
* 1985: «Jeg skulle gjerne vært en linje», 25 min. NRK TV
* 1995: «Easy to love», 25 min. Alfheim/Sund
* 1991: «Fortvil ikke/Couvade», 7 min. Alfheim Sund
* 1996: «Dance to be murdered by», 14 min. Alfheim/ Sund
* 1996: «Bilder fra en forestilling», 12 min. Alfheim/Sund

Alle produksjonene er innkjøpt av NRK fjernsyn og presentert i Ultima Film

## Publikasjoner
*2010: *Choreography in the Open/Koreografi ute*, Teater og Eftf./Oslo /National Acdemy of the Arts
*2001: *Dansdesign*,Teater og Eftf. edited by Helge Reistad
*1999–1998: *Dance Art 1, and Dance Art 2*, edited by Helge Reistad, Tell Forlag

## Priser og utmerkelser
*Danseinformasjonens Ærespris i 2011
*Heddapris i 2003 for årets barne-/ungdomsforestilling med forestillingen Tre mødre - ex auditorio

## Eksterne lenker
*Dybdeintervju med Anne Grete Eriksen, fra Dansearkivets historieprosjekt 
*Danseinformasjonens Ærespris til Anne Grete Eriksen, Danseinformasjonen 
*Store norske leksikon
*Sceneweb